# Redunca bohor

El redunca bohor (Redunca redunca) és un antílop nadiu de l'Àfrica central, que viu principalment en herbassars a prop de l'aigua.
El nom científic de les redunques és Redunca redunca. L'animal es col·loca sota el gènere Redunca i en la família Bovidae. Va ser descrit per primera vegada pel zoòleg i botànic alemany Peter Simon Pallas l'any 1767.
És de color vermellós, amb àrees més clares a la part del darrere i una regió ventral blanca. Els mascles poden pesar fins a 55 kg i tenen banyes corbes que apunten cap endavant.
Els redunques bohors viuen en grups petits que es componen d'uns pocs individus, o en solitari. És un dels molts animals de l'Àfrica central que roman actiu durant el dia però que es refugia en àrees més fresques durant els pics de temperatura de cada dia.
És principalment un pasturador nocturn, tot i que també pot alimentar-se durant el dia. Un estudi va demostrar que l'alimentació va assolir el màxim a l'alba i a la tarda. A la nit, es van tornar a observar dos pics d'alimentació: al capvespre i a mitjanit.

## Subespècies

Hi ha cinc subespècies de redunka reconegudes:
* R. r. bohor Rüppell, 1842: També conegut com el reedbuck bohor d'Abyssini. Es troba al sud-oest, l'oest i el centre d'Etiòpia i el Nil Blau (Sudan).
* R. r. cottoni (W. Rothschild, 1902): Es troba al Sudds (Sud del Sudan), al nord-est de la República Democràtica del Congo i probablement al nord d'Uganda. R. r. donaldsoni és un sinònim..
* R. r. nigeriensis (Blaine, 1913): Aquesta subespècie es troba a Nigèria, el nord del Camerun, el sud del Txad i la República Centreafricana.
* R. r. redunca (Pallas, 1767):La seva distribució s'estén des del Senegal a l'est fins al Togo. Habita a les sabanes del nord d'Àfrica. La relació d'aquesta subespècie amb R. r. nigeriensis no està clara.
* R. r. wardi (Thomas, 1900): Es troba a Uganda, l'est de la República Democràtica del Congo i l'est d'Àfrica. R. r. Ugandae i R. r. tohi són sinònims.

## Referències

* ↑ IUCN «Redunca redunca: IUCN SSC Antelope Specialist Group» (en anglès). The IUCN Red List of Threatened Species 2016, 07-01-2016. DOI: 10.2305/iucn.uk.2016-2.rlts.t19392a50194059.en.
* ↑ Wilson, D.F.. Mammal Species of the World: A Taxonomic and Geographic Reference. 3a. Johns Hopkins University Press., 2005, p. 722. ISBN 978-0-8018-8221-0..
* ↑ Afework, Bezawork; Bekele, Afework; Balakrishnan, Mundanthra «Population status, structure and activity patterns of the Bohor reedbuck Redunca redunca in the north of the Bale Mountains National Park, Ethiopia» (en anglès). African Journal of Ecology, 48, 2, 2010, pàg. 502–510. DOI: 10.1111/j.1365-2028.2009.01139.x. ISSN: 1365-2028.
* ↑ Kingdon, Jonatahan. Kingdon Field Guide To African Mammals, Second Edition, 2015. ISBN 9781472979001.
* ↑ Kingdon, Jonathan. Mammals of Africa: Volume VI: Hippopotamuses, Pigs, Deer, Giraffe and Bovids (en anglès). A&C Black, 2014-11-20, p. 431-6. ISBN 978-1-4081-8995-5.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :